CELEX: 
Language: fi
Date: 2021-09-29 00:00:00
Title: KOMISSION DELEGOITU ASETUS (EU) …/…, unioniin tulevien ulkomaisten suorien sijoitusten seurantaan tarkoitettujen puitteiden perustamisesta annetun Euroopan parlamentin ja neuvoston asetuksen (EU) 2019/452 liitteen muuttamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Unioniin tulevien ulkomaisten suorien sijoitusten seurantaan tarkoitettujen puitteiden perustamisesta annetun Euroopan parlamentin ja neuvoston asetuksen (EU) 2019/452
                  1
               , jäljempänä ’asetus’, päätavoitteena on lisätä jäsenvaltioiden ja Euroopan komission tietoisuutta tiettyjen ulkomaisten suorien sijoitusten riskeistä, jotka voivat tietyissä olosuhteissa vaikuttaa turvallisuuteen tai yleiseen järjestykseen unionissa. 
            
            
               Asetuksen 6–11 artiklassa säädetään yhteistyömekanismista, jonka avulla jäsenvaltiot ja komissio vaihtavat tietoja ja esittävät huomautuksia ulkomaisista suorista sijoituksista, jotka voivat vaikuttaa turvallisuuteen tai yleiseen järjestykseen useammassa kuin yhdessä jäsenvaltiossa. 
            
            
               Asetuksella pyritään myös lisäämään tietoisuutta ulkomaisista suorista sijoituksista, jotka vaikuttavat unionin etua koskeviin hankkeisiin ja ohjelmiin. Tätä varten asetuksen 8 artiklassa annetaan komissiolle mahdollisuus antaa lausunto, jos komissio katsoo, että ulkomainen suora sijoitus vaikuttaa todennäköisesti unionin etua koskeviin hankkeisiin tai ohjelmiin turvallisuuteen tai yleiseen järjestykseen liittyvistä syistä. Lausunto lähetetään jäsenvaltioille. Asetuksen 8 artiklan 2 kohdan c alakohdan mukaan jäsenvaltion, johon sijoitus on suunniteltu tehtäväksi tai tehty, on otettava ”mahdollisimman tarkasti huomioon” komission lausunto, ja toimitettava komissiolle selitys, jos lausuntoa ei noudateta. 
            
            
               Asetuksen 8 artiklan 3 kohdan mukaisesti unionin etua koskeviin hankkeisiin ja ohjelmiin sisältyvät ne hankkeet ja ohjelmat, joihin liittyy merkittävä määrä tai osuus unionin rahoitusta tai jotka kuuluvat turvallisuuden tai yleisen järjestyksen kannalta olennaista kriittistä infrastruktuuria, kriittistä teknologiaa tai kriittisiä tuotantopanoksia koskevan unionin oikeuden piiriin. Luettelo hankkeista ja ohjelmista on asetuksen liitteenä. Asetuksen 8 artiklan 4 kohdan nojalla komissio hyväksyy delegoituja säädöksiä muuttaakseen tätä luetteloa.
            
            
               Liitteen edellisen päivityksen
                  2
               , joka tehtiin 13. heinäkuuta 2020, jälkeen tapahtuneen kehityksen (esimerkiksi monivuotinen rahoituskehyksen hyväksyminen vuosiksi 2021–2027
                  3
               ) perusteella  seuraavien unionin etua koskevien hankkeiden ja ohjelmien katsotaan täyttävän 8 artiklan 3 kohdan kriteerit ja niitä ehdotetaan lisättäviksi asetuksen liitteenä olevaan luetteloon.
            
            
               1.Avaruusohjelmalla pyritään varmistamaan EU:n avaruusalan toimiin kohdistuvien investointien jatkuminen, edistämään tieteellistä ja teknistä kehitystä ja tukemaan Euroopan avaruusteollisuuden kilpailukykyä ja innovointivalmiuksia. Se yhdistää olemassa olevan infrastruktuurin ja turvaa EU:n maailmanlaajuisen satelliittinavigointijärjestelmän Galileon ja Euroopan geostationaarisen navigointilisäjärjestelmän EGNOSin sekä EU:n vapaan ja avoimen maanhavainnointiohjelman Copernicuksen jatkamisen ja kehittämisen. Siinä pyritään myös kehittämään uusia turvallisuuskomponentteja, jollaisia ovat esimerkiksi avaruustilannetietoisuus, johon sisältyy avaruusesineiden valvonta ja seuranta, sekä uusi valtiollinen satelliittiviestintä (GOVSATCOM) EU:lle ja jäsenvaltioiden viranomaisille. Sillä myös edistetään vahvaa ja innovatiivista avaruusteollisuutta esimerkiksi parantamalla avaruusalan startup-yritysten ja pk-yritysten riskirahoituksen saantia, helpottamalla testaus- ja käsittelylaitosten käyttöä ja edistämällä sertifiointia ja standardointia. Lisäksi tavoitteena on säilyttää EU:n autonominen pääsy avaruuteen esimerkiksi tukemalla EU:n laukaisupalvelujen hankintojen ja innovatiiviseen teknologiaan tehtävien investointien yhdistämistä (esim. uudelleenkäytettävät laukaisulaitteet).
            
            
               2.Horisontti Eurooppa -puiteohjelma on keskeinen EU:n tutkimuksen ja innovoinnin rahoitusohjelma. Sillä tuetaan muun muassa unionin turvallisuuteen tai yleiseen järjestykseen liittyviä toimia. Horisontti Eurooppa -puiteohjelman täytäntöönpanon yhteydessä unioni voi toteuttaa tiettyjä oikeudellisesti määriteltyjä julkisen ja yksityisen sektorin välisiä sekä julkisen sektorin sisäisiä kumppanuuksia. Vaikka nämä kumppanuudet on mukautettu Horisontti Eurooppa -puiteohjelman tavoitteisiin, ja todennäköisesti kattavat ne, ne ovat erillisiä ja mittavia välineitä, joilla on erillinen oikeusperusta primaarioikeudessa eli SEUT-sopimuksen 185 ja 187 artikla. Lisäselkeyden vuoksi on aiheellista mainita nimenomaisesti ne kumppanuudet, jotka muodostuvat unionin osallistumisesta useiden jäsenvaltioiden käynnistämiin ohjelmiin, yhteisyritysten kaltaisiin välineisiin tai Euroopan innovaatio- ja teknologiainstituutin kaltaisiin elimiin.
            
            
               3.Euratomin tutkimus- ja koulutusohjelmalla 2021–2025 tuetaan ydinalan tutkimusta ja koulutusta. Siinä painotetaan ydinturvallisuutta, turva- ja varmuusjärjestelyjä, radioaktiivisen jätteen ja käytetyn polttoaineen huoltoa, säteilysuojelua ja fuusioenergiaa. Sillä pyritään myös parantamaan koulutuksen ja tutkimusinfrastruktuurien saatavuutta. Lisäksi sillä tuetaan ydinalan tutkijoiden liikkuvuutta Horisontti Eurooppa -puiteohjelman Marie Skłodowska-Curie -toimien puitteissa. Ohjelmaan osallistumisen välineet ja säännöt ovat samat kuin Horisontti Eurooppa -puiteohjelmassa. Ohjelman kesto on viisi vuotta, mutta sitä voidaan jatkaa vuonna 2025 kahdella vuodella, jotta se voidaan sovittaa yhteen vuosien 2021–2027 monivuotisen rahoituskehyksen kanssa.
            
            
               4.Verkkojen Eurooppa -välineestä rahoitetaan keskeisiä hankkeita liikenteen, digitaalitalouden ja energian aloilla. Sen tavoitteena on nopeuttaa investointeja Euroopan laajuisiin verkkoihin ja hankkia rahoitusta sekä julkiselta että yksityiseltä sektorilta samalla kun lisätään oikeusvarmuutta ja noudatetaan teknologiariippumattomuuden periaatetta. Liikenteen alalla sillä edistetään yhteenliitettyjä ja multimodaalisia verkkoja rautatie-, maantie-, sisävesi- ja meriliikenneinfrastruktuurin kehittämiseksi ja nykyaikaistamiseksi sekä turvallisen ja turvatun liikenteen varmistamiseksi. Sillä varmistetaan myös, että sotilaallisen liikkuvuuden parantamiseen tähtäävä infrastruktuurien mukauttaminen täyttää EU:n alueella sekä sotilaallisen että siviilikäytön tarpeet. Energia-alalla ohjelman tavoitteena on edistää Euroopan energiamarkkinoiden yhdentämistä parantamalla energiaverkkojen yhteentoimivuutta yli rajojen ja toimialojen, helpottaa hiilestä irtautumista ja turvata toimitusvarmuus. Rahoitusta voidaan myöntää rajatylittäviin hankkeisiin myös uusiutuvan energian tuotannon alalla. Digitaalisen yhteenliitettävyyden osalta ohjelman soveltamisalassa huomioidaan se, että talouden ja yhteiskuntien digitaalinen muutos riippuu laajalti luotettavien ja kohtuuhintaisten suuren ja erittäin suuren kapasiteetin verkkojen yleisestä saatavuudesta. Ohjelmasta tuettavien hankkeiden on edistettävä digitaalisia sisämarkkinoita ja yhteenliitettävyyttä koskevia EU:n tavoitteita. 
            
            
               5.Digitaalinen Eurooppa -ohjelma on EU:n ensimmäinen rahoitusväline, jossa keskitytään saattamaan digitaalinen teknologia Euroopan kansalaisten ja yritysten ulottuville. Siitä rahoitetaan hankkeita viidellä keskeisellä alalla: suurteholaskenta, tekoäly, kyberturvallisuus, pitkälle viety digitaalinen osaaminen ja digitaaliteknologioiden laajan käytön varmistaminen taloudessa ja yhteiskunnassa. Ohjelman tavoitteena on kuroa umpeen digitaaliteknologian tutkimuksen ja sen käyttöönoton välinen kuilu ja tuoda tutkimustulokset markkinoille Euroopan kansalaisten ja yritysten ja erityisesti pienten ja keskisuurten yritysten hyödyksi. Digitaalinen Eurooppa -ohjelmassa tehtävillä investoinneilla tuetaan vihreän siirtymän ja digitaalisen muutoksen tavoitteita ja vahvistetaan unionin selviytymiskykyä, avointa strategista riippumattomuutta ja digitaalista suvereniteettia. Sillä täydennetään muita EU:n ohjelmia, kuten tutkimuksen ja innovoinnin Horisontti Eurooppa -ohjelmaa ja digitaalisen infrastruktuurin Verkkojen Eurooppa -välinettä. 
            
            
               6.Euroopan puolustusrahastolla pyritään edistämään Euroopan puolustusalan teollisen ja teknologisen perustan kilpailu- ja innovointikykyä ja lisäämään siten EU:n turvallisuutta ja strategista riippumattomuutta. Sen tarkoituksena on synnyttää yhteistyöohjelmia ja tutkimus- ja kehitysyhteistyötä tukemalla tarjota tarvittavat kannustimet yhteistyön tehostamiseksi teollisen syklin kaikissa vaiheissa. Se perustuu kahteen liitteessä jo mainittuun ohjelmaan eli puolustusalan tutkimusta koskevaan unionin valmistelutoimeen ja Euroopan puolustusteolliseen kehittämisohjelmaan. Rahastolla ja pysyvän rakenteellisen yhteistyön (PRY) puitteissa toteutettavilla hankkeilla tulee olemaan tiiviit yhteydet myös siten, että tukikelpoisille PRY-hankkeille myönnettävä rahoitusosuus tulee olemaan suurempi.
            
            
               7.EU4Health-ohjelma on yksi covid-19-pandemian torjumiseen liittyvistä EU:n toimista. Pandemialla on ollut EU:ssa valtava vaikutus terveydenhuoltohenkilöstöön, potilaisiin ja terveydenhuoltojärjestelmiin. EU4Health-ohjelma on EU:n kaikkien aikojen suurin terveysohjelma. Sen tarkoituksena on parantaa terveydenhuoltojärjestelmien kykyä torjua covid-19-pandemian kaltaisia rajatylittäviä terveysuhkia ja tehostaa kriisinhallintavalmiuksia, lisätä lääkkeiden, lääkinnällisten laitteiden ja kriisin kannalta merkityksellisten tuotteiden saatavuutta, saavutettavuutta ja kohtuuhintaisuutta unionissa, tukea innovaatiota sekä edistää digitalisaatiota.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Delegoituja säädöksiä koskevan Euroopan parlamentin, neuvoston ja komission yhteisymmärrysasiakirjan 4 kohdan mukaisesti tästä delegoidusta säädöksestä on toteutettu asianmukaiset ja avoimet kuulemiset, myös asiantuntijatasolla. Euroopan unioniin tulevien ulkomaisten suorien sijoitusten seurantaa käsittelevää asiantuntijaryhmää on kuultu.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen 8 artiklan 3 kohdassa siirretään komissiolle valta hyväksyä delegoituja säädöksiä unionin etua koskevien hankkeiden ja ohjelmien luettelon muuttamiseksi.
            
            
               Asetuksen liitteeseen olisi lisättävä seuraavat hankkeet ja ohjelmat:
            
         
         
            
               –Euroopan parlamentin ja neuvoston asetus (EU) 2021/696, annettu 28 päivänä huhtikuuta 2021, unionin avaruusohjelman ja Euroopan unionin avaruusohjelmaviraston perustamisesta sekä asetusten (EU) N:o 912/2010, (EU) N:o 1285/2013 ja (EU) N:o 377/2014 ja päätöksen N:o 541/2014/EU kumoamisesta.
            
            
               –Euroopan parlamentin ja neuvoston asetus (EU) 2021/695, annettu 28 päivänä huhtikuuta 2021, tutkimuksen ja innovoinnin puiteohjelman ”Horisontti Eurooppa” perustamisesta, sen osallistumista ja tulosten levittämistä koskevien sääntöjen vahvistamisesta sekä asetusten (EU) N:o 1290/2013 ja (EU) N:o 1291/2013 kumoamisesta.
            
            
               –Neuvoston asetus (Euratom) 2021/765, annettu 10 päivänä toukokuuta 2021, tutkimuksen ja innovoinnin puiteohjelmaa ”Horisontti Eurooppa” täydentävän Euroopan atomienergiayhteisön tutkimus- ja koulutusohjelman perustamisesta vuosiksi 2021–2025 sekä asetuksen (Euratom) 2018/1563 kumoamisesta.
            
            
               –Euroopan parlamentin ja neuvoston asetus (EU) 2021/1153, annettu 7 päivänä heinäkuuta 2021, Verkkojen Eurooppa -välineestä ja asetusten (EU) N:o 1316/2013 ja (EU) N:o 283/2014 kumoamisesta.
            
            
               –Euroopan parlamentin ja neuvoston asetus (EU) 2021/694, annettu 29 päivänä huhtikuuta 2021, Digitaalinen Eurooppa -ohjelman perustamisesta ja päätöksen (EU) 2015/2240 kumoamisesta.
            
            
               –Euroopan parlamentin ja neuvoston asetus (EU) 2021/697, annettu 29 päivänä huhtikuuta 2021, Euroopan puolustusrahaston perustamisesta ja asetuksen (EU) 2018/1092 kumoamisesta.
            
            
               –Euroopan parlamentin ja neuvoston asetus (EU) 2021/522, annettu 24 päivänä maaliskuuta 2021, unionin terveysalan toimintaohjelman (EU4Health) perustamisesta kaudeksi 2021–2027 ja asetuksen (EU) N:o 282/2014 kumoamisesta.
            
            
               KOMISSION DELEGOITU ASETUS (EU) …/…,
            
            
               annettu 29.9.2021,
            
            
               unioniin tulevien ulkomaisten suorien sijoitusten seurantaan tarkoitettujen puitteiden perustamisesta annetun Euroopan parlamentin ja neuvoston asetuksen (EU) 2019/452 liitteen muuttamisesta
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon unioniin tulevien ulkomaisten suorien sijoitusten seurantaan tarkoitettujen puitteiden perustamisesta 19 päivänä maaliskuuta 2019 annetun Euroopan parlamentin ja neuvoston asetuksen (EU) 2019/452
                  4
                ja erityisesti sen 8 artiklan 4 kohdan, 
            
            
               sekä katsoo seuraavaa:
            
            
               (1)Asetuksen (EU) 2019/452 8 artiklan 3 kohdan mukaisesti unionin etua koskeviin hankkeisiin ja ohjelmiin sisältyvät ne hankkeet ja ohjelmat, joihin liittyy merkittävä määrä tai osuus unionin rahoitusta tai jotka kuuluvat turvallisuuden tai yleisen järjestyksen kannalta olennaista kriittistä infrastruktuuria, kriittistä teknologiaa tai kriittisiä tuotantopanoksia koskevan unionin oikeuden piiriin. 
            
            
               (2)Asetuksen (EU) 2019/452 liitteessä on luettelo sen 8 artiklan 3 kohdassa tarkoitetuista hankkeista ja ohjelmista, jotka koskevat unionin etua.
            
            
               (3)Komissio on yksilöinyt useita muita hankkeita ja ohjelmia, jotka täyttävät asetuksen (EU) 2019/452 liitteessä olevaan luetteloon sisällyttämistä koskevat perusteet. 
            
            
               (4)Avaruusohjelmalla
                  5
                pyritään varmistamaan unionin avaruusalan toimiin kohdistuvien investointien jatkuminen, edistämään tieteellistä ja teknistä kehitystä ja tukemaan unionin avaruusteollisuuden kilpailukykyä ja innovointivalmiuksia. Se yhdistää olemassa olevan infrastruktuurin ja turvaa EU:n maailmanlaajuisen satelliittinavigointijärjestelmän Galileon ja Euroopan geostationaarisen navigointilisäjärjestelmän EGNOSin sekä unionin vapaan ja avoimen maanhavainnointiohjelman Copernicuksen jatkamisen ja kehittämisen. Siinä pyritään myös kehittämään uusia turvallisuuskomponentteja, jollaisia ovat esimerkiksi avaruustilannetietoisuus, johon sisältyy avaruusesineiden valvonta ja seuranta, sekä uusi valtiollinen satelliittiviestintä unionille ja jäsenvaltioiden viranomaisille. Sillä edistetään vahvaa ja innovatiivista avaruusteollisuutta ja pyritään säilyttämään unionin autonominen pääsy avaruuteen.
            
            
               (5)Horisontti Eurooppa -puiteohjelma
                  6
                on keskeinen EU:n tutkimuksen ja innovoinnin rahoitusohjelma. Sillä tuetaan muun muassa unionin turvallisuuteen tai yleiseen järjestykseen liittyviä toimia. 
            
            
               (6)Euratomin tutkimus- ja koulutusohjelmalla 2021–2025
                  7
                tuetaan ydinalan tutkimusta ja koulutusta painottaen ydinturvallisuutta, turva- ja varmuusjärjestelyjä, radioaktiivisen jätteen ja käytetyn polttoaineen huoltoa, säteilysuojelua ja fuusioenergiaa. Sillä pyritään myös parantamaan koulutuksen ja tutkimusinfrastruktuurien saatavuutta. 
            
         
         
            
               (7)Verkkojen Eurooppa -välineestä
                  8
                rahoitetaan keskeisiä hankkeita liikenteen, digitaalitalouden ja energian aloilla. Sen toimilla voidaan rahoittaa sekä fyysisiä että virtuaalisia kriittisiä infrastruktuureja ja kriittisiä teknologioita.
            
            
               (8)Digitaalinen Eurooppa -ohjelma
                  9
                on unionin ensimmäinen rahoitusväline, jossa keskitytään saattamaan digitaalinen teknologia Euroopan kansalaisten ja yritysten ulottuville. Siitä annetaan rahoitusta hankkeille, joiden voidaan katsoa olevan kriittisiä unionin turvallisuuden ja yleisen järjestyksen kannalta, kuten suurteholaskenta, tekoäly, kyberturvallisuus ja pitkälle viety digitaalinen osaaminen 
            
            
               (9)Euroopan puolustusrahasto
                  10
                on tarkoitettu välineeksi, jolla edistetään unionin puolustusalan teollisen ja teknologisen perustan kilpailu- ja innovointikykyä ja lisätään siten unionin turvallisuutta ja strategista riippumattomuutta. 
            
            
               (10)EU4Health-ohjelma
                  11
                on yksi covid-19-pandemian torjumiseen liittyvistä EU:n toimista, minkä vuoksi sillä on tärkeä rooli yleisen järjestyksen varmistamisessa kansanterveyden kautta. Sen tarkoituksena on parantaa terveydenhuoltojärjestelmien kykyä torjua covid-19-pandemian kaltaisia rajatylittäviä terveysuhkia ja tehostaa kriisinhallintavalmiuksia, lisätä lääkkeiden, lääkinnällisten laitteiden ja kriisin kannalta merkityksellisten tuotteiden saatavuutta, saavutettavuutta ja kohtuuhintaisuutta unionissa, tukea innovaatiota sekä edistää digitalisaatiota.
            
            
               (11)Sen vuoksi asetusta (EU) 2019/452 olisi muutettava,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Korvataan asetuksen (EU) 2019/452 liite tämän asetuksen liitteessä olevalla tekstillä. 
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 29.9.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 79I, 21.3.2019, s. 1.
               
               
                  
                     (2)
                  
                        Komission delegoitu asetus (EU) 2020/1298, annettu 13 päivänä heinäkuuta 2020, unioniin tulevien ulkomaisten suorien sijoitusten seurantaan tarkoitettujen puitteiden perustamisesta annetun Euroopan parlamentin ja neuvoston asetuksen (EU) 2019/452 liitteen muuttamisesta (EUVL L 304, 18.9.2020, s. 1).
               
               
                  
                     (3)
                  
                        Neuvoston asetus (EU, Euratom) 2020/2093, annettu 17 päivänä joulukuuta 2020, vuosia 2021–2027 koskevan monivuotisen rahoituskehyksen vahvistamisesta (EUVL L 433I, 22.12.2020, s. 11).
               
               
                  
                     (4)
                  
                        EUVL L 79I, 21.3.2019, s. 1.
               
               
                  
                     (5)
                  
                        Euroopan parlamentin ja neuvoston asetus (EU) 2021/696, annettu 28 päivänä huhtikuuta 2021, unionin avaruusohjelman ja Euroopan unionin avaruusohjelmaviraston perustamisesta sekä asetusten (EU) N:o 912/2010, (EU) N:o 1285/2013 ja (EU) N:o 377/2014 ja päätöksen N:o 541/2014/EU kumoamisesta (EUVL L 170, 12.5.2021, s. 69).
               
               
                  
                     (6)
                  
                        Euroopan parlamentin ja neuvoston asetus (EU) 2021/695, annettu 28 päivänä huhtikuuta 2021, tutkimuksen ja innovoinnin puiteohjelmasta ”Horisontti Eurooppa”, sen osallistumista ja tulosten levittämistä koskevista säännöistä sekä asetusten (EU) N:o 1290/2013 ja (EU) N:o 1291/2013 kumoamisesta (EUVL L 170, 12.5.2021, s. 1).
               
               
                  
                     (7)
                  
                        Neuvoston asetus (Euratom) 2021/765, annettu 10 päivänä toukokuuta 2021, tutkimuksen ja innovoinnin puiteohjelmaa ”Horisontti Eurooppa” täydentävän Euroopan atomienergiayhteisön tutkimus- ja koulutusohjelman perustamisesta vuosiksi 2021–2025 sekä asetuksen (Euratom) 2018/1563 kumoamisesta (EUVL L 167I, 12.5.2021, s. 81).
               
               
                  
                     (8)
                  
                        Euroopan parlamentin ja neuvoston asetus (EU) 2021/1153, annettu 7 päivänä heinäkuuta 2021, Verkkojen Eurooppa -välineestä ja asetusten (EU) N:o 1316/2013 ja (EU) N:o 283/2014 kumoamisesta (EUVL L 249, 14.7.2021, s. 38).
               
               
                  
                     (9)
                  
                        Euroopan parlamentin ja neuvoston asetus (EU) 2021/694, annettu 29 päivänä huhtikuuta 2021, Digitaalinen Eurooppa -ohjelman perustamisesta ja päätöksen (EU) 2015/2240 kumoamisesta (EUVL L 166, 11.5.2021, s. 1).
               
               
                  
                     (10)
                  
                        Euroopan parlamentin ja neuvoston asetus (EU) 2021/697, annettu 29 päivänä huhtikuuta 2021, Euroopan puolustusrahaston perustamisesta ja asetuksen (EU) 2018/1092 kumoamisesta (EUVL L 170, 12.5.2021, s. 149).
               
               
                  
                     (11)
                  
                        Euroopan parlamentin ja neuvoston asetus (EU) 2021/522, annettu 24 päivänä maaliskuuta 2021, unionin terveysalan toimintaohjelman (EU4Health) perustamisesta kaudeksi 2021–2027 ja asetuksen (EU) N:o 282/2014 kumoamisesta (EUVL L 107, 26.3.2021, s. 1).
               
            
      
    ---documentbreak--- 
      
         
         
            
               LIITE 
            
            
               ”LIITE
            
            
               Luettelo 8 artiklan 3 kohdassa tarkoitetuista hankkeista ja ohjelmista, jotka koskevat unionin etua
            
            
               1.Eurooppalaiset GNSS-ohjelmat (Galileo ja EGNOS)
                  1
               
            
            
               Euroopan parlamentin ja neuvoston asetus (EU) N:o 1285/2013, annettu 11 päivänä joulukuuta 2013, Euroopan satelliittinavigointijärjestelmien toteuttamisesta ja käytöstä sekä neuvoston asetuksen (EY) N:o 876/2002 ja Euroopan parlamentin ja neuvoston asetuksen (EY) N:o 683/2008 kumoamisesta (EUVL L 347, 20.12.2013, s. 1).
            
            
               2.Copernicus
                  2
               
            
            
               Euroopan parlamentin ja neuvoston asetus (EU) N:o 377/2014, annettu 3 päivänä huhtikuuta 2014, Copernicus-ohjelman perustamisesta ja asetuksen (EU) N:o 911/2010 kumoamisesta (EUVL L 122, 24.4.2014, s. 44).
            
            
               3.Valmistelutoimi EU:n uuden valtiollista satelliittiviestintää koskevan ohjelman valmistelusta
            
            
               Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta, ja erityisesti sen 58 artiklan 2 kohdan b alakohta 
               
                  (EUVL L 193, 30.7.2018, s. 1
               
               ). 
            
            
               4.Avaruusohjelma
            
            
               Euroopan parlamentin ja neuvoston asetus (EU) 2021/696, annettu 28 päivänä huhtikuuta 2021, unionin avaruusohjelman ja Euroopan unionin avaruusohjelmaviraston perustamisesta sekä asetusten (EU) N:o 912/2010, (EU) N:o 1285/2013 ja (EU) N:o 377/2014 ja päätöksen N:o 541/2014/EU kumoamisesta (EUVL L 170, 12.5.2021, s. 69).
            
            
               5.Horisontti 2020 -puiteohjelma, mukaan lukien SEUT-sopimuksen 185 artiklan nojalla perustetut tutkimus- ja kehitysohjelmat, sekä SEUT-sopimuksen 187 artiklan nojalla perustetut yhteisyritykset ja muut rakenteet
            
            
               Euroopan parlamentin ja neuvoston asetus (EU) N:o 1291/2013, annettu 11 päivänä joulukuuta 2013, tutkimuksen ja innovoinnin puiteohjelmasta ”Horisontti 2020” (2014–2020) ja päätöksen N:o 1982/2006/EY (EUVL L 347, 20.12.2013, s. 104), kumoamisesta; myös siihen sisältyvät toimet, jotka liittyvät kehitystä vauhdittavaan keskeiseen teknologiaan, kuten tekoälyyn, robotiikkaan, puolijohteisiin ja kyberturvallisuuteen.
            
            
               6.Horisontti Eurooppa -puiteohjelma, mukaan lukien SEUT-sopimuksen 185 artiklan nojalla perustetut tutkimus- ja kehitysohjelmat, sekä SEUT-sopimuksen 187 artiklan nojalla perustetut yhteisyritykset ja muut rakenteet
            
            
               Euroopan parlamentin ja neuvoston asetus (EU) 2021/695, annettu 28 päivänä huhtikuuta 2021, tutkimuksen ja innovoinnin puiteohjelman ”Horisontti Eurooppa” perustamisesta, sen osallistumista ja tulosten levittämistä koskevien sääntöjen vahvistamisesta sekä asetusten (EU) N:o 1290/2013 ja (EU) N:o 1291/2013 kumoamisesta (EUVL L 170, 12.5.2021, s. 1).
            
            
               7.Euratomin tutkimus- ja koulutusohjelma (2021–2025)
            
            
               Neuvoston asetus (Euratom) 2021/765, annettu 10 päivänä toukokuuta 2021, tutkimuksen ja innovoinnin puiteohjelmaa ”Horisontti Eurooppa” täydentävän Euroopan atomienergiayhteisön tutkimus- ja koulutusohjelman perustamisesta vuosiksi 2021–2025 sekä asetuksen (Euratom) 2018/1563 kumoamisesta (EUVL L 167I, 12.5.2021, s. 81).
            
            
               8.Euroopan laajuiset liikenneverkot (TEN-T)
            
            
               Euroopan parlamentin ja neuvoston asetus (EU) N:o 1315/2013, annettu 11 päivänä joulukuuta 2013, unionin suuntaviivoista Euroopan laajuisen liikenneverkon kehittämiseksi ja päätöksen N:o 661/2010/EU kumoamisesta (EUVL L 348, 20.12.2013, s. 1).
            
         
         
            
               9.Euroopan laajuiset energiaverkot (TEN-E)
            
            
               Euroopan parlamentin ja neuvoston asetus (EU) N:o 347/2013, annettu 17 päivänä huhtikuuta 2013, Euroopan laajuisten energiainfrastruktuurien suuntaviivoista ja päätöksen N:o 1364/2006/EY kumoamisesta sekä asetusten (EY) N:o 713/2009, (EY) N:o 714/2009 ja (EY) N:o 715/2009 muuttamisesta (EUVL L 115, 25.4.2013, s. 39).
            
            
               10.Euroopan laajuiset televiestintäverkot
                  3
               
            
            
               Euroopan parlamentin ja neuvoston asetus (EU) N:o 283/2014, annettu 11 päivänä maaliskuuta 2014, Euroopan laajuisia verkkoja televiestintäinfrastruktuurien alalla koskevista suuntaviivoista ja päätöksen N:o 1336/97/EY kumoamisesta (EUVL L 86, 21.3.2014, s. 14).
            
            
               11.Verkkojen Eurooppa -väline
            
            
               Euroopan parlamentin ja neuvoston asetus (EU) 2021/1153, annettu 7 päivänä heinäkuuta 2021, Verkkojen Eurooppa -välineestä ja asetusten (EU) N:o 1316/2013 ja (EU) N:o 283/2014 kumoamisesta.
            
            
               12.Digitaalinen Eurooppa -ohjelma
            
            
               Euroopan parlamentin ja neuvoston asetus (EU) 2021/694, annettu 29 päivänä huhtikuuta 2021, Digitaalinen Eurooppa -ohjelman perustamisesta ja päätöksen (EU) 2015/2240 kumoamisesta (EUVL L 166, 11.5.2021, s. 1).
            
            
               13.Euroopan puolustusteollinen kehittämisohjelma
            
            
               Euroopan parlamentin ja neuvoston asetus (EU) 2018/1092, annettu 18 päivänä heinäkuuta 2018, Euroopan puolustusteollisuuden kehittämisohjelman perustamisesta unionin puolustusteollisuuden kilpailukyvyn ja innovointikapasiteetin tukemiseksi (EUVL L 200, 7.8.2018, s. 30).
            
            
               14.Puolustusalan tutkimusta koskeva valmistelutoimi
            
            
               Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/20121 kumoamisesta, ja erityisesti sen 58 artiklan 2 kohdan b alakohta (EUVL L 193, 30.7.2018, s. 1).
            
            
               15.Euroopan puolustusrahasto
            
            
               Euroopan parlamentin ja neuvoston asetus (EU) 2021/697, annettu 29 päivänä huhtikuuta 2021, Euroopan puolustusrahaston perustamisesta ja asetuksen (EU) 2018/1092 kumoamisesta (EUVL L 170, 12.5.2021, s. 149).
            
            
               16.Pysyvä rakenteellinen yhteistyö (PRY)
            
            
               Neuvoston päätös (YUTP) 2018/340, annettu 6 päivänä maaliskuuta 2018, PRY‐yhteistyössä kehitettävien hankkeiden luettelosta (EUVL L 65, 8.3.2018, s. 24).
            
            
               Neuvoston päätös (YUTP) 2018/1797, annettu 19 päivänä marraskuuta 2018, PRY‐yhteistyössä kehitettävien hankkeiden luettelosta annetun päätöksen (YUTP) 2018/340 muuttamisesta ja saattamisesta ajan tasalle (EUVL L 294, 21.11.2018, s. 18).
            
            
               Neuvoston päätös (YUTP) 2019/1909, annettu 12 päivänä marraskuuta 2019, PRY-yhteistyössä kehitettävien hankkeiden luettelosta annetun päätöksen (YUTP) 2018/340 muuttamisesta ja saattamisesta ajan tasalle (EUVL L 293, 14.11.2019, s. 113).
            
            
               17.Eurooppalainen yhteisyritys ITERiä varten
            
            
               Neuvoston päätös (Euratom) 2007/198, tehty 27 päivänä maaliskuuta 2007, eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle (EUVL L 90, 30.3.2007, s. 58).
            
         
         
            
               18.EU4Health-ohjelma
            
            
               Euroopan parlamentin ja neuvoston asetus (EU) 2021/522, annettu 24 päivänä maaliskuuta 2021, unionin terveysalan toimintaohjelman (EU4Health) perustamisesta kaudeksi 2021–2027 ja asetuksen (EU) N:o 282/2014 kumoamisesta (EUVL L 107, 26.3.2021, s. 1).”
            
         
         
            
                  
                     (1)
                  
                        Asetus (EU) N:o 1285/2013 säilytetään tässä liitteessä asetuksen (EU) 2021/696 110 artiklan 1 kohdan nojalla. 
               
               
                  
                     (2)
                  
                        Asetus (EU) N:o 377/2014 säilytetään tässä liitteessä asetuksen (EU) 2021/696 110 artiklan 1 kohdan nojalla.
               
               
                  
                     (3)
                  
                        asetus (EU) N:o 283/2014 säilytetään tässä liitteessä Verkkojen Eurooppa -välineestä ja asetusten (EU) N:o 1316/2013 ja (EU) N:o 283/2014 kumoamisesta annetun asetuksen (EU) 2021/1153 27 artiklan 2 kohdan nojalla.